- Deiziadet eo an diell eus ar bloaz 1202, tra ma ra meneg eus 1199 an tri istorour usveneget. Diskred hon eus diwar-benn ar bloazadur 1202 rak e feur-emglev Vernon miz Mae 1200 e asant Fulub-Aogust e rafe Arzhur ul le a wazoniezh de eontr Yann Dizouar. Hag al le-se a zo deuet betek ennomp : ex vero Johannes recepit Arturum in homine, ita quod arturus tenebit Britanniam de praedicto rege Angliaear pezh a zo kaougantet gant Mathieu Paris evit ar bloaz 1200. Diaes eo krediñ en dije Fulub-Aogust torret ar feur-emglev a beoch gant Bro-Saoz o lakaat Arzhur dober ul le a wazoniezh-stag dezhañ evit Breizh. 1202 eo ar bloaz ma voe lazhet Arzhur war urzh Yann Dizouar : ar falserien nhellent ket lakaat muioch a amzer etre feur-emglev Vernon hag al le a ijinent ; 